टोक्यो. दक्षिण और पूर्वी जापान में गुरुवार से भारी बारिश हो रही है। ह्योगो, ओकायामा, फुकुओका, नागासाकी, सागा, हिरोशिमा और टोट्टोरी प्रांत में बाढ़ आ गई है। बारिश और बाढ़ से जुड़ी घटनाओं में 38 की मौत हो गई है। 50 से ज्यादा लोग लापता हैं। करीब 40 लाख लोग प्रभावित हुए हैं। सबसे ज्यादा असर ह्योगो, ओकायामा, नागासाकी प्रांत पर पड़ा है। यहां के कई इलाकों में 100 सेमी तक बारिश दर्ज की गई। सड़कों पर 16 फीट तक पानी भर गया है।